ming030890/wiki-yue-high-quality huggingface dataset:
乳源小鎮

乳源小鎮（粵拼：jyu5 jyun4 siu2 zan3）係中國廣東韶關帶有農家同旅遊嘅特色小鎮，喺北環東路同二九一路嘅交界西北角位。總面積500畝。
佢係2020年由廣東中農批農產品批發市場有限公司出錢起嘅小鎮，亦係廣東省嘅重點建設項目之一同韶關地區嘅重點招商引資地區兼民生工程。
也門

也門共和國（簡稱：也門，阿拉伯文：الجمهورية اليمني‎ ）係西南亞國，喺阿拉伯海同埋紅海邊、阿曼同埋沙地阿拉伯之間。1990年5月由阿拉伯也門共和國（北也門）同埋也門民主人民共和國（南也門）併埋。面積52萬8千平方公里，劃分爲21個省同1個直轄市，人口2,980萬，絕大多數係阿拉伯人，官話係阿拉伯話，國教係伊斯蘭教。首都薩那人口295萬7千。
嗰度盛行分離主義，成日傳出恐怖襲擊事件，直接或間接令嗰度成為中東地區最窮同埋最危險嘅國之一。
2011年1月，可能係受到喺北非同埋西亞好多國（包括突尼西亞、埃及）發生嘅一系列民主運動影響，也門首都有幾千人參加抗議活動，反對當時嘅薩利赫（阿拉伯文：علي عبد الله صالح）總統。薩利赫喺同年11月宣佈放棄總統權力。
2014年，胡塞組織同也門政府矛盾激化。2015年3月，哈迪（阿拉伯文：عبد ربه منصور هادي）總統領導嘅也門政府流亡沙特阿拉伯。同月沙特阿拉伯、阿聯酋等國組成聯軍介入也門問題，也門局勢升温。2022年2月，聯合國安理會通過第2624號決議，向胡塞組織實施武器禁運等制裁。
假鶴虱屬

假鶴虱屬（學名：Hackelia）係紫草目紫草科嘅一個屬。
假道伐虢

假道伐虢係三十六計入面嘅第24個計策，歸類入混戰計，內容係趁細國有危難，假借救援做藉口去併吞。
假髮

假髮，古漢語叫做鬄、髢、髲鬄，係指唔係由人天生生出嚟嘅人造仿真頭髮，根據唔同嘅用途去戴。而「鬄」係假髮嘅總稱，「髲」就特別指用人髮整嘅假髮。
喺亞洲，中國好耐之前已經出現咗假髮，《詩經》入面就多次提及。到咗春秋時期（西元前770年—前476年），假髮開始喺中國盛行。日本傳統髮型都經常加上假髮梳成。朝鮮半島喺高麗王朝（西元918年-1392年）開始盛行戴假髻。而非洲嘅古埃及人喺四千幾年前就開始用假髮，亦係世界上最早使用假髮嘅民族，並且將假髮傳到歐洲。
假髮出現喺多種形式嘅表演藝術入面，比如中國嘅戲曲、日本嘅能劇同歌舞伎、同埋西方嘅歌劇。喺英國同大部份英聯邦國家，假髮係大律師同法官嘅法庭服飾之一。
假面繼承人

《假面繼承人》（韓文：내 남자의 비밀，英文：The Secret of My Love），係韓國KBS 2TV喺2017年9月18號播嘅連續劇，由陳亨旭導演同埋許寅茂、金妍信編劇。
假音

假音係一種可以發出比平時把聲更加高音嘅一種唱歌技巧。喺舊時啲人未識得頭腔共鳴之前，唱歌嘅人都用假音嚟唱高音，但由於假音變化小，所以發明咗用頭腔共鳴唱高音之後，假音就只係用喺做特別效果時先會用。男仔喺青春期變聲嗰陣，特別容易發出假音。

原理
假音即係利用聲帶一部份開合而發出嚟，正常講話嗰陣，聲帶應該係合埋，如果突然將聲帶鬆開，就會發出假音，同唱高音時聲帶唔夠力鬆開走音個原理係一樣，分別只係在於假音係特登練出嚟要想噉唱，而走音係出錯或者功力唔夠造成。
偈

偈（粵拼：gai2），學名內燃機（internal combustion engine），行內稱之為車頭，乃係一副機器，裡頭將電油（亦有用油渣火水）溝埋生風，泵入司筒爆發熱力再變做動力。
偈油

偈油（粵拼：gai2 jau2，英文：motor oil）係用嚟潤滑副偈嘅油。除咗潤滑呢個重要功能，偈油重可以有清潔、防鏽、封實同埋冷卻副偈嘅作用。
假輪葉科

假輪葉科（學名：Theophrastaceae）係雙子葉植物綱杜鵑花目嘅一個科。
偉士牌

偉士牌（意大利文：Vespa，即係黃蜂，通常簡寫叫做偉士）係意大利電單車廠Piaggio下屬嘅一個綿羊仔牌子。
偉士牌綿羊仔，西澳洲珀斯影。

史
Piaggio工廠本身二戰前係整飛機起家，工廠喺打仗時俾盟軍炸咗。打完仗之後，飛機已經無咁大需求，戰後意大利周圍都係爛路，唔適合揸車，老細個仔重建工廠時決定轉行整電單車，方便國民出入。喺1953年荷里活電影金枝玉葉裏面，格力哥利柏喺羅馬街頭揸住偉士牌車住柯德莉夏萍，令到偉士牌喺全世界變到好出名。
維基同享有多媒體嘅嘢： 偉士牌
俾斯麥號戰列艦

俾斯麥號（德文：Bismarck）係一艘喺第二次世界大戰中聞名於世嘅德國戰列艦，以德意志帝國第一任丞相奧托·馮·俾斯麥命名。俾斯麥號係俾斯麥級戰列艦嘅一號艦，喺1936年動工，1940年8月服役。滿載嘅時候排水量達到49972噸，係嗰陣時德國最大戰艦，佢嘅排名直到1941年先俾排水量超過71829噸嘅日本大和號戰列艦超越。俾斯麥號係嗰時納粹德國海軍嘅象徵，戰船武器精良、防護完善。
1941年5月19號朝早，俾斯麥號同愛根親王號重巡洋艦秘密離開波蘭格丁尼亞港口，準備突破英國皇家海軍嘅海上封鎖，進而殺入大西洋截擊補給英國本土嘅大西洋船隊。但係兩部戰艦喺途徑挪威伯根嘅時候被瑞典艦隊同英國偵察機發現徂，英國隨即調集胡德號同威爾斯親王號兩部頂級戰艦出擊攔截。5月24號朝頭早，英德兩國軍艦喺丹麥海峽爆發激戰，俾斯麥號淨係用徂十幾分鐘就打沉徂胡德號，重創英軍士氣。時任英國首相丘吉爾親自下令：「炸沉俾斯麥號！」
雖然俾斯麥號重創英國艦隊，但係自己都被英軍擊中徂燃料艙。於是艦長決定將俾斯麥號先開去法國搶修，但係途中被英軍其他船隻同水上飛機追蹤到。5月26號，英軍皇家方舟號航空母艦嘅劍魚式魚雷轟炸機用魚雷擊中徂俾斯麥號嘅舵。到徂5月27號，英軍戰艦終於完全包圍徂俾斯麥號，經過接近兩個鐘頭嘅炮轟之後，俾斯麥號嘅上層建築幾乎被英軍夷為平地，但係硬係唔沉。最後俾斯麥號嘅船員明白到已經去唔到法國，於是自己炸沉徂部戰艦。
俾利喇街

俾利喇街（葡文：Rua de Francisco Xavier Pereira）係澳門半島花地瑪堂區同聖安多尼堂區一條馬路，呢條路由慕拉士大馬路開始一路去到鏡湖馬路為止。

背景
1915年6月19號，呢條路命名做俾利喇街，而俾利喇係由曾經做過澳門議事公局局長，佢又係澳門是最早嘅代權官，管理澳門內部行政事務，相當於澳督又或者行政長官之類職位。佢響明嘉靖四十一年（1562年）左右由葡萄牙人選出來，一直做到明萬曆十五年（1587年）。
俾士

佐治俾士（英文：George Piercy, Junior）係英國裔香港教育家，香港拔萃男書院嘅第二任校長，喺廣東廣州出世。家陣拔萃男書院嘅校名「拔萃」就係「俾士」嘅諧音。因為響嗰個時代，學校，尤其係名校，嘅中文名通常係校長個名嘅譯名，所以拔萃男書院嗰陣時叫「俾士書院」，後來拔萃校方覺得俾士個名唔好聽，所以轉做「拔萃」。
俾士個老豆都係叫佐治俾士（Rev. George Piercy），佢係一個牧師。因為俾士同佢老豆撞名，所以俾士又叫細俾士（George Piercy Junior）。俾士其中一隻腳係瘸嘅。
俾士做校長嗰陣，拔萃男書院發展速度超快，學生數量多咗好多。
為咗紀念俾士，拔萃男書院成立咗俾士社（Piercy House），俾士社嘅代表顏色係深藍色。
俾斯麥海

俾斯麥海，係巴布亞新畿內亞東面嘅海，喺俾斯麥群島南面，個名係紀念德國總理俾斯麥。
俾斯麥群島

俾斯麥群島，係巴布亞新畿內亞東北面嘅群島，喺俾斯麥海東面，面積有49,700平方公里。個名係紀念德國總理俾斯麥，最大島係新不列顛。
光啟

光啟係大唐皇帝李儇嘅年號，相當於公元885年到888年，前後總共4年。
光伏

光伏係將太陽光入面嘅太陽能透過半導體嘅光伏效應嚟轉化做電力嘅方法，用呢種方法發電嘅裝置就叫太陽能板或者叫光伏板。
光呼吸

光呼吸係植物入面用卡爾文循環嚟做碳固定嘅細胞喺光照、高氧、低二氧化碳嘅情況下發生嘅一個生化過程。過程中會用氧氣，放二氧化碳，同光合作用啱啱相反。
光化學

光化學（英文：photochemistry）係化學嘅一個子領域，研究化學物質同化學反應會點樣受到光（廣義上可以包埋可見光以外嘅電磁波）影響。
例子可以睇吓光合作用（涉及植物靠太陽光嚟進行一啲化學反應，產生維生用嘅營養）。
光化門廣場

光化門廣場（韓文：광화문광장）係南韓首爾鐘路區世宗大路一廣場。
廣場喺2009年8月1號由首爾市政府開放，作為城市環保改造項目計劃嘅一部份，類似嘅有清溪川同首爾廣場。
廣場有韓國人最尊敬嘅李舜臣將軍同世宗大王嘅銅像。廣場地下有「世宗故事」展示館，介紹世宗大王嘅功績同韓文字嘅歷史。由於廣場畀示威集會又近青瓦台，民眾會喺處集會抗議政府。
2014年秋，深圳衛視嘅The Amazing Race第九站第三個路線任務，試過喺呢度拍過。
浙江衛視節目一路上有你第1季第1集（2015年1月10號播）試過喺呢度拍過。
2016～2017年嘅南韓干政風波期間，幾十萬民眾連續好多個星期六喺爾處舉行集會抗議官商勾結同親信干政，要求時任總統朴槿惠落臺。
光合作用

光合作用（粵拼：gwong1 hap6 zok3 jung6，英文：Photosynthesis）係指植物以光作為能源，將二氧化碳同水，轉化成為葡萄糖（Glucose）同氧氣嘅過程。植物會利用大氣中嘅二氧化碳，泥土中吸返嚟嘅水，加埋自己本身有嘅葉綠素，利用太陽光供給嘅能量，製造成糖分。好多粒糖聚埋一齊就會變成澱粉，植物會以澱粉嘅形式嚟儲存過多嘅萄葡糖。除咗糖粉之外，氧氣係光合作用嘅副產品（亦有佢係新陳代謝廢物嘅講法），呢啲氧氣會被釋放出大氣，維持大氣中氧氣嘅含量。光合作用除咗係自養生物嘅食物來源，重係呢個世界上其中一個非常重要嘅生物化學作用，因為全地球嘅生物都依賴佢所製造出嚟嘅氧氣同糖份嚟生存。好多綠色嘅生物，好似藻類，高級植物，某啲細菌，都會做光合作用。

總結
成個光合作用好複雜，最簡單而又最多人知嘅講法，就係用水加二氧化碳變成糖加氧氣：
6CO2 + 6H2O + 光 → C6H12O6 + 6O2
6個二氧化碳分子 + 6個水分子 + 光 → 葡萄糖 + 6個氧分子
詳細啲嚟講，光合作用係分兩個階段，第一個叫光反應或者光化反應，呢個反應係指葉綠素或者其他葉片中嘅色素收集太陽光入面嘅能量，將呢啲能量暫時存放係一啲粒子令佢變成為高能量粒子。呢啲高能量粒子（即係NADPH 同埋ATP）會用喺第二個階段度，呢個階段叫暗反應或者固碳作用，並涉及卡爾文循環。呢個循環會用二氧化碳同埋先前嗰啲高能量粒子嚟造3-碳化合物，氧氣同埋將還原咗嘅NADPH2氧化返做NADP。
由卡爾文循環造出嚟嘅三碳化合物（3-磷酸甘油醛，Glyceraldehyde 3-phosphate），就會離開卡爾文循環，用嚟造糖。

植物
大部份嘅植物都係光能自養生物，即係話佢哋都可以依賴光能嚟將無機物變成有機食物。光能除咗嚟自太陽光之外，重可以係其他光源。佢哋唔使食其他生物嚟攝取佢哋嘅養份都可以維持生命，所以佢哋又叫做生產者。而自養生物重有另一種，稱為化能自養生物，佢哋用化學能嚟代替光能做「光合作用」，稱為化合作用，用同樣原理製造到食物，呢啲化學能嚟自氧化還原反應。
光合作用所需要嘅能源，完全嚟自光中嘅光子。呢啲光子打中咗葉入面嘅還原劑，即係水，然後將水打散（稱為光解），得出高能量電子同埋氧。呢啲高能量嘅電子會經過一連串嘅電子鏈，釋放出能量，製造ATP同埋NADPH，提供能量進行化合反應。呢啲化合反應簡單啲嚟講就係將二氧化碳入面個碳還原返做碳水化合物（其中一種係糖），所以又叫固碳作用。
n CO2 + 2n H2O + ATP + NADPH → (CH2O)n + n H2O + n O2,
n 係根據最終合成出嚟嘅碳水化合物嘅構造嚟定義
暗反應造出嚟嘅三碳，除咗可以用嚟做糖之外，重可以用嚟做其他有機化合物，好似纖維素，其他脂類同胺基酸嘅生物合成中嘅基礎化合物，或者用嚟做細胞呼吸作用嘅燃料。其實除咗做纖維素呢個用途之外，當其他動物食咗植物之後，呢啲三碳俾動物吸收咗之後，喺動物身體入面都會用做到呢啲用途，呢啲靠食自養生物嚟維生嘅動物稱為異養生物。就結果嚟講，細胞呼吸作用可以作為光合作用嘅相反，呼吸作用就將食物同氧氧化為二氧化碳同埋能量，而光合作用就將二氧化碳同埋能量還原為食物同氧氣。不過，佢哋係用完全唔同嘅過程同機制做呢個轉化，所以絕對唔可以混為一談。
植物利用葉綠素嚟吸光做光合作用，所以大部份嘅植物睇起上嚟都好似綠色咁。不過，好多時葉綠素重會有其他輔助色素幫手吸光，好似胡蘿蔔素同埋葉黃素咁。佢哋同葉綠素一樣存在係葉綠體入面。雖然植物綠色嘅部份都有葉綠素，但主要都係樹葉負責吸光。而葉肉細胞每平方微米中，就擁有大約五十萬個葉綠體。

藻類以及細菌
藻類雖然比起陸上植物嚟講，構造比較簡單，但佢哋做光合作用嘅過程同陸上植物毫無分別，而且佢哋重比陸上植物擁有更多嘅輔助色素，所以佢哋又紅又綠，有好多種顏色。佢哋全部都會製造氧氣，而且大部份都係自養生物。佢哋有部份嘅異養生物，因為佢哋靠吸收由其他生物製造嘅物料。
而能夠進行光合作用嘅細菌，由於佢哋無細胞膜包住嘅細胞器，故此佢哋唔會有葉綠體。所以佢哋嘅光合作用會喺細胞入面進行。好似藍藻咁，佢哋有同葉綠體非常相似嘅細胞膜，並且係唯一可以進行有氧氣製造到出嚟嘅光合作用嘅原核生物。所以葉綠體除咗被認為係由細菌同另一啲生物演化而成，重被認為係藍藻嘅祖先。其他可以進行光合作用嘅細菌，佢哋會好多唔同種類嘅色素，稱為菌綠素，但係就唔會製造氧氣。咁有某部份嘅細菌，喺光解中，會用硫化氫代替水作為還原劑，並製造硫而唔係氧作為廢物。

過程
光合作用分為兩大步，第一步係將光能轉為化學能嘅光化作用，第二步就係利用轉化咗嘅化學能嚟做固碳嘅固碳作用，其中包括卡爾文循環。

光化作用
光化作用（英文：photochemical reactions，light-dependent stage），又稱光作用，發生喺擁有葉綠素同埋葉綠體（或者擁有類葉綠體細胞膜）嘅細胞度。呢個作用並唔涉及任何酶。步驟：
電子激發
電子傳遞鏈
光解
光化磷酸化作用

電子激發
喺光合作用，可見光中嘅光子係一個能量供給者。當光子打中葉綠素，其中一啲電子就會被激發。一般嚟講，當電子被激發，會被視為唔穩定，咁就會發生幾個情況，放返啲能量出嚟穩定返自己，第一個係變螢光，第二個就係發熱，第三個就係將啲多咗嘅能量畀隔離嗰啲粒子做反應，呢個情況又叫做共震轉送或者電能傳送，而第四個情況就會將嗰粒好高能量嘅電子掉畀隔離嗰粒粒子，但呢個情況會令粒電子所帶住嘅能量變少，呢個情況叫做電子傳遞。第三個同第四個情況就會引致光合作用。
一般嚟講，大部份嘅植物都有幾種唔同嘅葉綠素，而佢哋絕大部份都有葉綠素a 同埋b，再加多幾種唔同嘅色素，嚟將可吸收嘅光系增多，作為一個互補機制，令佢哋可以吸收多啲嘅能量做反應。呢啲都可以算係某啲自養生物嘅適應性，好似一啲生得比較矮嘅植物，或者生於較深海域嘅生物咁，佢哋未必夠人搶光，或者啲光根本入唔到去咁深嘅海域，所以佢哋就要有好多種唔同嘅色素去幫佢哋收集足夠嘅能量。咁成個負責吸光嘅系統就叫做光化系統。
一塊葉入面可以有好多個光化系統，不過喺入面就只得幾粒葉綠素會連到去光化反應中心，而幾粒葉綠素先會專係用嚟將啲光能轉做化學能。加埋先前提到嘅色素，佢哋會將吸收到返嚟嘅光能傳到去光化反應中心進行作用。
當塊葉俾光打中，其中有啲收光粒子嘅電子被激發，就會將激發能量過畀隔離嘅收光粒子，一路直到過到畀光化反應中心嘅葉綠素。呢粒葉綠素會被激發，然後會由電子捐獻者度升級一粒激發咗嘅電子去電子接受者，令到原本嘅電子捐獻者少咁粒電子，而電子接收者就多咗粒電子，於是就形成「+」同「-」二極。呢個光激發最後引致電子極差並誘發後嚟嘅氧化還原反應鏈。
光圈

光圈係用嚟調較感光元件嘅吸光量。光圈越大吸嘅光越多。如果想影微距嘅嘢用大尐嘅光圈可以做到淺景深嘅效果。除左光圈會影響吸光量之外快門都係一個重要嘅因素。
光伏效應

光伏效應（英文：Photovoltaic effect）係指受光或者其他電磁輻射照射嘅半導體或者半導體同金屬組合嘅部位間產生電壓同埋電流嘅現象，最先由法國物理學家Edmond Becquerel（法文：Edmond Becquerel）喺1839年發現。
光伏效應同光電效應密切相關，屬於內光電效應（中文：内光电效应）。喺光電效應度，材料吸收咗光子嘅能量產生一啲自由電子（英文：Delocalized electron）溢出表面；而喺光伏效應度，由於材料內部唔均勻（例如當材料內部形成P-N接面時），喺自建電場嘅作用下，受到激勵嘅電子同冇咗電子嘅電子竉（英文：Electron hole）向相反方向郁而形成正負兩極。
喺實際應用入面，光能通常來自太陽能，呢啲器件即係一般所講嘅太陽能電池。
光化

光化係大唐皇帝李曄嘅年號，相當於公元898年到901年，前後總共4年。
人像畫

一幅典型嘅人像畫；幅畫集中畫緊個人，重點描繪佢個樣同神情。
人像畫（粵拼：jan4 zoeng6 waa2；英文：portrait）係指用人做主體嘅畫，畫嘅可以係人嘅全身、上半身或者淨係個樣，但重點都會係塊面，主要刻畫主角個表情同眼神。
人倫

人倫係論人同人之間嘅關係，人之間嘅條理，有相處守則。至於有乜守則，就因時因地而定，有明文規定，甚至寫入法律，亦有不成文規舉，約定俗成。倫有關於親人、親戚、朋友、同事、同學、師徒、上司下屬、地位尊卑、貴族平民、君臣，諸如此類。漢時以夫婦為人倫之始。
若果唔守，就視亂人倫，無禮、無道德，甚至有不倫同亂倫之說。
人力資源

人力資源（human resources；簡稱：HR）係指一個社會組織當中由人所組成嘅勞動力。
人力資源機械

《人力資源機械》（Human Resource Machine）係一隻 2015年10月出嘅電子遊戲，要求玩家用組合語言噉嘅程式語言解難過關。
人力車

人力車係人力拉嘅車，外形似張挨凭凳，左右有大轆，前面有長手柄，多數只能載一位搭客。人力車喺日本發明，係19世紀尾到20世紀頭時興嘅交通工具。
人力資源管理

人力資源管理（英文：human resource management）係管理學上一個重要範疇，關乎一個組織裏面打工仔嘅管理；包括請人、培訓、表現評估、薪酬管理同埋僱傭關係咁。
人力車觀光巴士

人力車觀光巴士（Rickshaw Sightseeing Bus）係香港城巴營運，以傳統人力車做牌子嘅專營巴士主題式開篷觀光巴士服務。喺2023年6月30日之前係由新世界第一巴士營運。

概念
以往喺香港搭開篷巴士觀光，都要參加旅行團或者以租賃方式包車。而法例規定以旅行團套票形式運作嘅觀光巴士服務，乘客唔可以沿途隨意上落，達唔到自助旅遊嘅意義。因此新巴推出「人力車觀光巴士」專營觀光巴士服務，沿途設有上落車站，等旅客可以自己決定喺每個景點留幾耐。旅客既可以盡覽沿途景色，亦可以利用巴士服務隨意穿梭往來景點之間，畀乘客以普及嘅價錢體驗開篷巴士旅遊觀光嘅樂趣。

2014年9月28號之前
初時「人力車觀光巴士」有兩條觀光線，分別係「H1 懷舊之旅」以及「H2 動感之旅」，兩條路線嘅交匯站設喺中環天星碼頭。
另外喺每年12月31號大除夕晚會特別加開H2A線，由中環開去銅鑼灣，畀乘客喺銅鑼灣市中心倒數迎接新一年。

H1 懷舊之旅
中環天星碼頭開出：10:00-17:30，每30分鐘一班
由中環天星碼頭開出，穿梭中西區內多個歷史旅遊景點，包括摩羅街古玩市集、文武廟、石板街、孫中山紀念館（甘棠第）、海味街等，然後返中環天星碼頭總站。

H2 動感之旅
日景班次：10:15-18:45，每30分鐘一班
夜景班次：19:15-21:45，每30分鐘一班
由中環天星碼頭開出，穿梭灣仔及銅鑼灣嘅購物消費熱點，包括金紫荊廣場、銅鑼灣購物區、香港大球場、香港賽馬博物館、藍屋、太古廣場、香港禮賓府、皇后像廣場等，然後返中環天星碼頭總站。

2014年12月13號至2020年1月12號
2014年9月28號開始，H1同H2兩條線受到雨傘革命影響而一直停駛。2014年12月13號，兩條人力車觀光巴士線重組成一條H1，循環來往中環天星碼頭同尖沙咀，經海底隧道行埋九龍。H1繼續有分日景同夜景班次，夜景班次由中環直駛去灣仔，唔經中上環一帶舊區。H1喺2016年6月18號取消循環運作。
2017年10月21號，H1縮短運作時間，由新線H1A同埋H2代替。
2014至2016年，每逢12月31號大除夕晚會特別加開H1S線（中環↺尖沙咀（東）），畀乘客喺開篷巴士上面迎接新一年。2017年開始，呢個大除夕特別服務改由H2S線（中環↺旺角（洗衣街））提供。

用車
為配合「人力車觀光巴士」專營觀光巴士服務，新巴亦將旗下五架富豪奧林比安（VA51-55）改裝成開篷巴士，作為最早期用車。後來新巴喺一架丹尼士三叉戟10.3米（3360）上咗「人力車觀光巴士」色彩，當後備用（已經喺2014年撤出）。
2015年，新巴陸續將旗下其中五架丹尼士三叉戟12米（1215-1219）改裝成開篷巴士，換走原本嘅富豪奧林比安開篷巴士，另外亦喺一架亞歷山大丹尼士Enviro 500 MMC 12米新車（5663）上咗「人力車觀光巴士」色彩。
2020年2月17號，人力車觀光巴士服務因為武漢肺炎疫情而暫停，五架丹尼士三叉戟擺喺車廠擺到退役。同年10月1號人力車觀光巴士重新投入服務嗰時，用車改為新改裝成開篷巴士嘅亞歷山大丹尼士Enviro 500 12米（5550-5552）。
第一代用車（富豪奧林比安）
第二代用車（丹尼士三叉戟）
而家用車（亞歷山大丹尼士Enviro 500）
人住公屋 我住公屋

《人住公屋 我住公屋》（Where You Live）係香港電視娛樂製作嘅遊埠節目，喺2018年12月17號到2019年1月10號逢禮拜一到五22:30-23:00喺ViuTV播，1月11號禮拜五改做22:30-23:30播，由黃秋生、林一峰、林二汶、曾鈺成、梁國雄同盤菜瑩子主持。節目主持會去到世界唔同地方嘅公屋考察。

節目調動
2019年1月1號：由於直播《2018年度叱咤樂壇流行榜頒獎典禮》，所以暫停播映一集。
亞比昔威猜芝華

亞比昔威猜芝華（泰文：อภิสิทธิ์ เวชชาชีวะ，中文傳媒又叫佢：阿披實‎，1964年8月3號—）係泰國華人政治人。佢嘅祖先係從越南移民去泰國嘅華僑，屋企姓袁，佢嘅中文名叫做「袁馬克」。
亞比昔喺英國紐卡素出世，自2005年2月（41歲）起擔任泰國民主黨嘅黨主席。
2008年12月15號佢（44歲）當選為第27屆泰國總理，並一直做到2011年。

作風、特點
報界評論話佢靚仔兼有型、又溫文有禮。
亞洲

標準時間UTC+2~UTC+12所用頂級域名.asia最大城市下面份細一覽列出嘅亞洲最大城市排名係按2012年都會區登記人口計。

{{{1}}}
東京耶加達首爾德里上海馬尼拉卡拉奇北京大阪孟買廣州架利吉打達卡深圳名古屋天津清奈班加羅爾臺北胡志明市東莞海得拉巴成都拉可（Lahore）德黑蘭曼谷香港武漢阿美達巴德重慶巴格達杭州吉隆坡泉州瀋陽南京西安-咸陽浦那星架坡利雅德蘇辣（Surat）萬隆泗水仰光哈爾濱鄭州青島安卡拉蘇州大連福州
亞洲喺世界地圖嘅位置
亞洲衞星圖
亞洲英文地圖
聯合國對亞洲嘅劃分
  北亞
  中亞
  西亞
  南亞
  東亞
  東南亞
亞細亞洲（古希臘文：Ασία；拉丁文：Asia），舊時又譯亞西亞洲，簡稱亞洲，係七大洲中最大（佔地球面積8.6%、陸地總面積29.4%）、人口最多（2010年佔世界人口嘅60.5%）嘅大洲，全部土地喺東半球；大部分土地喺北半球。大致上可分做東亞、東南亞、南亞、西亞、中亞、北亞六個部分。

地理
亞洲喺歐亞大陸東邊，同非洲隔住蘇彝士運河、亞丁灣、曼德海峽同紅海；同歐洲隔住烏拉山脈、高加索山脈、烏拉河、裏海、土耳其海峽、黑海同愛琴海；同北美洲隔住白令海峽。亞洲東面係太平洋；北面係北冰洋；南面就係印度洋。亞洲跨越嘅經緯度好廣闊，最東同最西嘅時差有成11個鐘。

名
「亞細亞」嘅譯音來自拉丁文，佢嘅詞源來自古希臘文，係古希臘人稱呼佢哋嘅東面，又有講法話意思係太陽昇起嘅地方。又有種講法認爲，呢個詞源自希臘人東面嘅亞述人，「亞述」轉成古希臘文嘅Ασ，對應拉丁文嘅As。而亞述話中，呢個詞嘅意思亦係東方。原本「亞細亞」係指而家嘅小亞細亞，後來泛指東方，之後成爲大洲名。

亞洲國家一覽
Template:Outdated
註：
1香港同埋澳門目前係中華人民共和國嘅「特別行政區」。
2中華民國目前實際統治範圍為台灣、澎湖、金門、馬祖、東沙群島同埋南沙群島地區，請睇台灣問題。
3巴勒斯坦由於以巴衝突，到家下都冇確定嘅邊界。
4土耳其傳統上被認為係一個歐洲國家，佢絕大部分地區屬於亞洲，只有博斯普魯斯海峽、馬爾馬拉海同埋達達尼爾海峽以西嘅3%國土，比如伊斯坦布爾，至係位於歐洲大陸。
5俄羅斯大部分國土位於亞洲，即烏拉爾山脈，烏拉爾河，高加索山脈以東地區，但傳統上被認為屬於歐洲。
6其中俄羅斯同埋土耳其嘅歐洲部分冇計入亞洲總面積內，所以呢個數大過實際亞洲總面積。
7克什米爾地區存在多國之間嘅領土爭議。中印邊界東段亦存在領土糾紛，上面地圖標示嘅係印度方面要求，中國方面認為喜馬拉雅山南坡屬於中國固有領土。
亞比央

亞比央（？—前911年）係南國猶大國王，前913年到前911年在位，屬聖經列王紀上嘅時期。
亞洲先生競選

隨住香港政府喺2015年4月1號決定唔再為亞視續牌，亞洲先生競選已經成為歷史。
亞歷西斯·德·托克維爾

亞歷西斯·德·托克維爾係一個法國哲學家、政治人、作家、社會學者、法學家。
亞比安Nimbus

亞比安Nimbus係英國亞比安出嘅一款輕量版中置引擎巴士及客車底盤。
亞比安Nimbus係喺1955年嘅蘇格蘭車展首次亮相，有啲設計同當時嘅亞比安Claymore貨車類似。最初期Nimbus嘅代號係MR9N，採用亞比安原廠嘅EN219引擎、四前速棍波同埋尾軸；1958年代號NS3N嘅Nimbus推出，改用亞比安EN250引擎、David Brown四前速棍波同埋柯士甸（英國汽車公司屬下）車軸；1960年Nimbus再被改良成NS3AN，採用亞比安五或六前速棍波，而源自英國汽車公司嘅車軸亦升咗級。
亞比安Nimbus除咗喺英國賣之外，亦有被出口到多個國，包括澳洲、丹麥同埋錫蘭等等，其中一架去咗澳洲嘅亞比安Nimbus被加長至27呎（其餘嘅都係長23呎）。
亞比安Nimbus喺1965年停產，喺十年內總共出咗三百幾架。
Saint-Groux

Saint-Groux係法國嘅一個市鎮，位置喺沙藍特。
Saint-Gondran

Saint-Gondran係法國嘅一個市鎮，位置喺布禮斯大區嘅伊勒-維萊訥。
Saint-Gobert

Saint-Gobert係法國嘅一個市鎮，位置喺埃納。
Saint-Gonlay

Saint-Gonlay係法國嘅一個市鎮，位置喺布禮斯大區嘅伊勒-維萊訥。
Saint-Gourson

Saint-Gourson係法國嘅一個市鎮，位置喺沙藍特。
Saint-Goussaud

Saint-Goussaud係法國嘅一個市鎮，位置喺卡勒茲。
Saint-Griède

Saint-Griède係法國嘅一個市鎮，位置喺奧斯坦尼大區嘅熱爾。
Saint-Grégoire, Ille-et-Vilaine

Saint-Grégoire, Ille-et-Vilaine係法國嘅一個市鎮，位置喺布禮斯大區嘅伊勒-維萊訥。
公民權

公民權（粵拼：gung1 man4 kyun4）係指一個國用憲法同法律賦予有嗰個國嘅國籍嘅居民應有嘅權利，譬如參與選舉嘅權。
公民民族主義

公民民族主義, 又叫做民主民族主義或者自由民族主義，係民族主義嘅其中一種，通常同族裔民族主義相對。公民民族主義就係以自由主義嘅價值觀，包括政治自由、寬容、平等主義、個人權利等等為基礎，而唔係以民族中心主義為基礎。 呢個主義嘅支持者通常都表示，一個人嘅國家認同感係佢嘅身份認同嘅重要部分之一，令一個人能夠活出有意義同有自由嘅生命。 同時，一個民主嘅政體需要一種共同嘅認同感嚟正常運作。
根據 Donald Ipperciel，公民民族主義同族裔民族主義嘅最大分別就係，族裔民族主義係基於一個國家人口嘅膚色，令國家有集權主義或者專政制度嘅趨向，但係公民民族主義就係源於憲法同民主主義嘅特色。 喺20世紀期間，公民民族主義對於同盟國打倒納粹黨嘅納粹主義，特別係入面嘅種族主義，都有唔少嘅幫助。 當然，就好似土耳其政治學家 Umut Özkirimli 所指，一個以“公民”爲中心嘅國家，都唔包保一定唔會出現法西斯式嘅排擠外族嘅仇恨心。
公民民族體就係基於一份共同國籍嘅政治認同，所以係以支持一個國家嘅政治體制同價值觀念爲本。喺一個咁樣嘅國家入面，國籍係開放俾各種族裔嘅人，無論佢嘅文化同種族背景係咩。 例如，根據土耳其憲法第66章，一位土耳其嘅公民喺種族上唔一定要係土耳其人。
理論上，一個公民民族嘅國家並唔渴望高舉某一種文化。德國哲學家 Jürgen Habermas 亦都表示，一個住喺自由民主制嘅國家嘅新移民，並冇需要文化上同化，只需要接受國家嘅憲法同價值觀。呢個理論叫做“憲法愛國主義”。

歷史
公民民族主義由理性主義同埋自由主義而嚟，不過喺民族主義嘅框架内，通常同族裔民族主義相對。19世紀法國學家 Ernest Renan 被認爲係公民民族主義嘅先鋒之一。美國哲學家 Hans Kohn 係其中第一個分別公民式同埋族裔式嘅民族主義，喺佢1944年出版嘅書 The Idea of Nationalism: A Study in Its Origins and Background 有提及到。根據 Renan 嘅經典書籍 Qu'est-ce qu'une nation?，一個公民國家嘅參與應該係屬於自願性質，因爲一個國家係一種“每日嘅公投”，同埋係由人民對“一齊生活嘅意志”嚟維持個國家。
公民民族主義對代議民主嘅發展有唔少嘅影響，特別係喺18世紀嘅美國（1776年嘅美國獨立宣言）同埋法國（1789年嘅人權同公民權宣言）。

批評
以色列政治人יולי תמיר（希伯來文：יולי תמיר）表示，公民民族主義同族裔民族主義之間嘅分別並唔分明，因爲西方國家有時候用呢個主義理論上嘅價值觀，嚟遮蓋國内實際上嘅唔平等同唔包容。
加拿大政治學家 Bernard Yack 亦都批評過公民同族裔民族主義之間嘅分別。佢拒絕 Renan 所論及嘅“自願性質”公民，反為覺得呢個講法“歪曲咁表達一個國家嘅政治現實”，因爲“一個國家嘅文化回憶喺事實上，係國家認同入面不可分離嘅一部分”。
土耳其政治學家 Umut Özkirimli 亦都同樣有批評過兩者之間嘅分別，並曾經引用過美國社會學家 Rogers Brubaker 嚟解釋佢嘅睇法：
Since all nations lay claim to a unique place in history and to certain boundaries, all national identities are exclusionary. In that sense, all nations are ethnic nations [...] Brubaker elaborates on this, claiming that there are two different ways of mapping culture onto the ethnic-civic distinction. Ethnic nationalism may be interpreted narrowly, as involving an emphasis on descent. In this case, Brubaker argues, there is very little ethnic nationalism around, since on this view an emphasis on common culture has to be coded as a species of civic nationalism. If, however, ethnic nationalism is interpreted broadly, as ethnocultural, while civic nationalism is interpreted narrowly, as involving a cultural conception of citizenship, the problem is the opposite: 'civic nationalism gets defined out of existence, and virtually all nationalisms would be coded as ethnic or cultural'. Even the paradigmatic cases of civic nationalism, France and America, would cease to count as civic nationalism, since they have a crucial cultural component.
「因爲所有國家都有特定嘅歷史同地理位置，所以佢哋嘅國家認同都有某程度上嘅排外。喺呢個定義之下，所有國家都係族裔民族主義嘅國家... Brubaker 喺呢個議題上面細講，聲稱有兩個唔同分辨公民同族裔嘅民族主義嘅方法：族裔民族主義可以用一個狹窄嘅定義，只是以人民嘅血統嚟決定喺國家嘅地位。Brubaker 表示，喺呢個情況下，族裔民族主義基本上已經所剩無幾，因爲共同文化喺呢個定義，屬於公民民族主義嘅一部分。但係，如果族裔民族主義用一個比較寬濶嘅定義，凡係有族裔性質嘅文化都算喺内；而同時公民民族主義用一個狹窄嘅定義，以一個文化上對公民嘅概念為基礎，咁樣個情況就相反：公民民族主義基本上唔存在，而實際上所有民族主義都會以族裔或者文化為基礎。即使係最模範嘅例子，法國同美國，都唔會屬於公民民族主義國家，因爲佢哋嘅發展過程都有好重要嘅文化成分。」
公民監督國會聯盟

公民監督國會聯盟（Citizen Congress Watch，CCW），係臺灣一個以公益、透明、效能、文明同埋陽光國會為目標嘅組織。佢喺2007年4月18號之後改咗而家嘅名。佢嘅前身係喺1990年代就已經存在嘅「社會立法運動聯盟」。佢持續監督中華民國立法委員，每個會期都會提出評鑑報告比人民參考，希望喺選舉時可以淘汰唔適任嘅立法委員，改善國會嘅狀況。
公民社會

公民社會（civil society），係社會入面除咗政府同企業之外嘅第三個板塊，為咗公眾利益而組成嘅群體。
呢篇公民社會係政治類嘅楔位文章，未完成；麻煩你幫手加下料，充實佢。
公民與社會發展科

公民與社會發展科（Citizenship and Social Development，簡稱公社科；曾經叫重新冠名科目，簡稱新冠科），係香港政府準備取代通識科嘅高中課程必修科目，由教育局旗下嘅「課程發展議會-香港考試及評核局重新冠名科目委員會」制訂課程大綱，2021年3月31號正式定名，喺2021/22學年喺中四開始推行。
公民與社會發展科由諮詢都落實到出現唔少爭議，其中喺諮詢同執行嘅過程都無視師生聲音，內容方面又有違批判思維獨立思考課程宗旨，逆民意刪除唔少政治社會議題，剩低嘅政治議題內容亦出現一定爭議。

公開考試
考試只有一份卷，時間長2小時。入面只有資料回應題，一共有3題，題型包括多項選擇題、短答題（2-4分）、長答題（6-8分）。

評核形式
評核只設「達標」與「不達標」。相比起以往嘅通識科，新科目唔設「獨立專題探究」，中國考察亦唔涉及評核。

諮詢同執行無視師生聲音
教育局喺諮詢同執行嘅過程，除咗無視學生嘅意見亦忽略老師唔夠時間準備。
教育局曾經向學校發問卷「諮詢」學校對於改革科目意向，但由於諮詢以學校為單位，學生唔能夠發表意見。香港教育專業人員協會喺2021年2月4號召開記者會，批評無提供反對選項，且認為以「能有助學生減壓」並唔係恰當考量，認為係「假諮詢」。
另外，就教育局建議喺2021年9月落實新課程，去到2021年4月，教協嘅民調亦顯示，超過八成(82.8%)任教四科核心科目嘅教師都表示，唔夠時間準備，涉及嘅工作包括：人手編配、教師培訓、教材準備等，新安排明顯操之過急。當中多達92.6% 通識科教師指準備時間不足夠或完全不足夠，只有3.3%表示時間足夠 。

課程有違批判思維獨立思考課程宗旨 重背誦抄寫難培養高階思維
沿襲過往通識科做法，試卷分開「資料冊」同埋「試題答題簿」兩部分。樣本試卷設有三條考題，內容分別關於「疫苗猶豫」、「港區國安法」同埋「粵港澳大灣區發展」，有前通識科教師認為刪去高階能力「延伸回應題」，會令內容停留喺認知層面，流於背誦官方答案同埋抄寫資料，屬於基本知識，令科目難度降低。建議嘅課程框架完全無提及課程指引強調嘅批判思考、獨立思考、研究社會議題，使用問句形式授課，但建議就變咗陳述句，唔能夠培養學生高階思維能力，唔符合課程「慎思明辯」嘅宗旨 。

逾六成反對刪政治社會議題
2021年4月1號，香港民意研究所發表有關修改通識科課程嘅民調結果，顯示六成二受訪者反對通識科刪去部份民生同社會政治參與議題，贊成者嘅只有二成二。

部分獲批教科書內容爭議
喺2022年6月科目適用書目入面，共有6套教科書，但有部份內容出現爭議。
雖然《南京條約》同《北京條約》指明當時香港一定部分領土已經永久割讓咗畀英國，但呢啲教科書就話，中國一直擁有香港嘅主權，英國只係喺香港實行殖民統治，因此香港唔係英國殖民地。
另外，喺交代北京未經諮詢或香港人同意嘅《香港國安法》嘅立法背景入面，內容亦將立法背景訴諸於恐怖活動。
公民權利和政治權利國際公約

《公民權利和政治權利國際公約》係一份喺1966年12月16號經聯合國大會通過嘅國際多方條約，公約喺1976年3月23號生效。該公約使締約國承擔責任，要尊重個人嘅公民及政治權利，包括生存權、宗教自由、集會自由、選舉權、正當法律程序同公平審訊（英文：Right to a fair trial）等等。

起源
寫公約同寫世界人權宣言其實係同一系列嘅事件。「人的基本權利宣言」喺1945年舊金山會議上被提出，個會成立咗聯合國同埋經濟及社會理事會。經濟及社會理事會受委託負責起草宣言
，起草過程之始，該文件就被拆分成一份列明人權嘅基本原則嘅宣言，同一份寫上具有約束力嘅承諾嘅公約。前者演變成世界人權宣言，並喺1948年12月10號得到通過。
公約嘅締約國（包括負責管理非自治領土和託管領土（英文：United Nations list of Non-Self-Governing Territories）嗰啲國家）要促進落實自決權利；同埋按照聯合國憲章嘅條文尊重呢樣權利。
隨住起草工作繼續，聯合國各成員國之間對於公民及政治範疇嘅消極權利，以及經濟、社會及文化範疇嘅積極權利，呢兩種權利相對上嘅重要程度嘅見解有顯著嘅差異。最後搞到原公約再拆分成兩份公約，「一份有政治權利，另一份有經濟、社會和文化權利」呢兩份公約被設計成盡量寫有相似嘅條文，而且同時開放畀各國簽署。兩份公約都有讓所有民族自決嘅權利。
第一份文件係《經濟、社會及文化權利國際公約》，第二份文件係公民權利和政治權利國際公約。1954年，草稿獲提交去聯合國大會討論，並喺1966年通過。 作為外交談判嘅結果，經濟、社會及文化權利國際公約早公民權利和政治權利國際公約少少通過。
公民體育會

公民體育會（The Citizen Athletic Association，簡稱公民）係香港一個運動組織，前稱「公民健身會」，喺1947年11月11號成立。

足球部
公民體育會屬下足球部係香港甲組足球聯賽嘅參賽球隊之一。贏過2010/11年度高級組銀牌而拎咗2012年亞洲足協盃參賽資格。
公民教育

公民教育係同公民權有關嘅教育，令學生了解做公民嘅權利同義務，同埋了解政府同公民喺社會上嘅角色。
亞目

亞目（英文：suborder）係生物分類上嘅一個等級，介乎於目同科之間。
亞科

亞科（英文：subfamily）係生物分類上嘅一個等級，介乎於科同屬之間。
亞科·查理斯·卡奇

亞科·查理斯·卡奇，CBE，OBE（英文：Arthur Charles Clarke，1917年12月16號—2008年3月19號）係英國一名作家，寫咗百幾部科幻小說同其他書，佢嘅小說講嘅唔少嘢好似穿梭機同通訊衛星咁，都變成現實。佢嗰部《2001: A Space Odyssey（英文：2001: A Space Odyssey (novel)）》俾寇比力克喺1968年拍成同名電影《2001太空漫遊》，令佢成名。
亞眠

亞眠（法文：Amiens）係法國一城，索姆省省會，人口有13萬。
亞科·拉咸

亞科·拉咸（英文：Arthur Rackham，1867年9月19號—1939年9月6號）係 19 世紀英倫一個好出名嘅插圖畫家。
前170年代

前170年代係指前179年去到前170年之間嗰十年嘅年代。
劉朝健

劉朝健（英文名：Gordon Lau，1994年10月10號—），係尼日利亞、香港混血兒，生於香港。而家喺一個叫MiHK嘅YouTube頻道做幕前工作，亦有自己嘅YouTube頻道Gordon Lau。佢響2018年上映嘅電影《大師兄》入面飾演一位熱愛音樂嘅南亞裔學生。
劉東

劉東，香港樂壇人士，曾經攞過十大中文金曲金針獎。
劉松仁

劉松仁（英文：Damian Lau Chung Yan；1949年10月14號—），花名「松哥」，係前香港男藝人。

生平
劉松仁喺香港出世，鄉下嚮廣東省潮州。佢喺麗的電視（而家嘅亞洲電視）訓練班畢業，打咗兩年工就轉投無綫電視，先開始為人熟悉。《陸小鳳》一劇唔單止令劉松仁聲名鵲起，由佢演繹嘅「陸小鳳」亦被認為無可替代，當其時佢嘅代表作包括1980年首播嘅《京華春夢》。1980年又返番亞視，打咗幾年走到咗台灣發展。1992年再返香港，輾轉打過無綫同亞視工。
近年佢多數喺無綫演出，而同時亦喺大陸同台灣發展。
劉松新

劉松新，香港親中派人士。

政治立場
佢嘅政治立場係親中派。主張香港人北上發展。
Time after time ～在落花紛飛的街道上～

Time after time ～在落花紛飛的街道上～（日文：Time after time〜花舞う街で〜 ）係日本女歌手倉木麻衣第十五首歌，由大野愛果作曲、倉木麻衣作詞，響2003年3月5號發行。佢同時係名偵探柯南第七部劇場版迷宮的十字路口嘅主題曲。
響2011年RecoChoku搞嘅投票入面，呢首歌登上名偵探柯南主題曲嘅第一名。
Times New Roman

Times New Roman係隻拉丁字母字體，1931年由英國《泰晤士報》開始用，之後被廣泛應用，喺電腦入面亦經常被設做預設字體。
呢種字體之所以被廣泛應用，係因為大多數報紙都係用呢一種字體。
Tirent-Pontéjac

Tirent-Pontéjac係法國嘅一個市鎮，位置喺奧斯坦尼大區嘅熱爾。
Time 1894-2003

《Time 1894-2003》係臺灣歌手黃大煒出嘅專輯。喺2003年5月20號發行。

簡介
呢隻碟收錄咗14隻歌。
Timokten

Timokten（阿拉伯文：ﺗﻤﻘﺘﻦ‎）係阿爾及利亞一個城鎮。2008年嗰陣有18,598人喺度住，而1998年就有14,134個人 ，年增長率係2.8％。
Tiviers

Tiviers係法國嘅一個市鎮，位置喺康塔爾。
Tinténiac

Tinténiac係法國嘅一個市鎮，位置喺布禮斯大區嘅伊勒-維萊訥。
Tk3

Tk3係一隻芬蘭2-8-0蒸汽火車頭。
維基同享有多媒體嘅嘢：Tk3
前1490年代

前1490年代係指前1499年去到前1490年之間嗰十年嘅年代。
前150年代

前150年代係指前159年去到前150年之間嗰十年嘅年代。
前1510年代

前1510年代係指前1519年去到前1510年之間嗰十年嘅年代。
前1500年代

前1500年代係指前1509年去到前1500年之間嗰十年嘅年代。
伊池翔吾

伊池翔吾（1988年3月15號—）係日本足球員，司職前鋒，效力過佐川印刷，及YSCC橫濱。
伊波拉河

伊波拉河係剛果民主共和國北部一條河，河水最終注入剛果河。
伊波拉出血熱疫情1976年喺離伊波拉河111公里嘅Yambuku首次爆發，不過個病係以呢條河個名嚟命名。
伊波杏樹

伊波杏樹 ，係日本嘅一個女藝人同埋配音員。
伊法基島

伊法基島係希臘一個島仔。

文化
睇埋：奧德修記
伊法基島相傳係英雄皇帝奧德修斯統治嘅地方。
伊河海豚屬

伊河海豚屬（學名：Orcaella）係鯨目海豚科嘅其中一個屬。
伊波拉出血熱

（英文：Ebola virus disease；簡稱EVD或EHF），又叫伊波拉病毒出血熱、伊波拉病毒病，係隻因為感染到伊波拉病毒而發起嘅病，死亡率去到50%——90%（其中人類感染咗呢種病之後，有九成嘅死亡率）。呢種病最先出喺非洲同亞洲嘅森林入面。

名
内文：伊波拉河
喺1976年嘅伊波拉河邊，出現咗種未知名嘅病毒，感染咗伊波拉河邊55條村，部分人家甚至滅門。由於疫情出現喺伊波拉河邊，所以就命名為「伊波拉出血熱」。

病原體
伊波拉出血熱嘅病原體係伊波拉病毒。佢最先喺1976年嗰陣，就喺扎伊爾（而家係剛果民主共和國）入面發現咗。呢種病毒可以通過接觸傳播，而且傳播嘅速度好快。佢係屬生物安全等級四級（BSL-4）嘅病毒。而且有極高嘅生物危險性。

徵狀
如估患者一掂到呢隻病毒重搞出咗個病嚟，可以喺24個鐘入面死得。佢嘅早期病徵包括發燒、喉嚨痛、肌肉痛同頭痛，跟住會反胃、嘔同肚痾，再跟住會肝同腎功能受損，同埋體內外出血等，跟住發展到血火爆重唔停噉嘔嗮啲體內器官嘅壞死組織出嚟，最後就因為大量內出血等原因而死，而且重死得好難睇。佢同纖維病毒科嘅瑪堡病毒差唔多，有90%嘅死亡率，佢主要係中風、心肌梗塞、低血容量休克或多發性器官衰竭呢啲病，呢種病毒嘅潛伏期係2——21日。

傳染源
究竟伊波拉病毒係出喺邊處，而家都重未知。最初俾人話係嚙齒動物，但係做咗實驗之後，好快又話唔係。有實驗人員發現話，感染咗伊波拉病毒之後嘅蝙蝠係唔會死嘅，噉啫係話，傳染源就好有可能係帶病毒快蝙蝠同埋佢疴出嚟嘅屎尿搞出嚟嘅嘢。但呢個凈係推測，重係咪蝙蝠搞搞震嘅，而家重喺度CHECK緊。不過聽話可以通過直接掂到病人嘅屍體或處理病咗或死咗嘅猩猩、獼猴等動物而引起；重有嘅係，醫務人員喺護理病人嗰陣，如估唔採取有效嘅個人防護，都會掂到呢種病毒。

同佢有關嘅藥物
呢種病到而家為止，既冇有效嘅藥物可以醫，又冇點先至有效噉醫到呢啲噉嘅病。
伊波拉病毒

（英文：Ebolavirus）係屬於纖維病毒科伊波拉病毒屬之下幾種病毒嘅名。可以導致伊波拉病毒出血熱 ，感染者會內出血、發燒，死亡率五至九成 。
匡智松嶺第三校

匡智松嶺第三校（英文：Hong Chi Pinehill No.3 School）係香港一間嚴重智障特殊學校，位於新界大埔頌雅路松嶺村。

學校設施
物理治療室、職業治療室、言語治療室、多感知功能室、視障訓練室、遊戲室、實用技能室、學生圖書館、視覺藝術室、音樂室、電腦室、無障礙花園。

基礎課程（小一至中三）
語文、常識、數學、自理、大肌、視覺藝術、音樂、遊戲、包括視覺訓練輔導等嘅各類輔導課。

高中課程（中四至中六）
核心科目：中國語文、數學、通識教育/獨立生活技能
選修科目：視覺藝術、音樂、體育、科技與生活
其他學習經歷：德育及公民教育、生涯教育、服務/個人儀容。
匡智屯門晨曦學校

匡智屯門晨曦學校（英文：Hong Chi Morninglight School, Tuen Mun）係香港一間中度智障特殊學校，位於新界屯門育青里2號。

學校設施
課室、視覺藝術室、音樂室、家政室、電腦輔助教學室、言語治療輔導室、小組輔導室、職前訓練暨餐飲室、圖書館、園圃、感覺統合訓練、醫療室、社工室、家長園地。

開設科目
初小至初中階段為基礎課程，喺中國語文、數學、科技、科學、個人、社會及人文、藝術、肌能訓練等七個範疇下劃分唔同科目。其中有結合語文同常識學習元素嘅「語常科」，另有數學、圖書資訊科技、德育及公民教育、視覺藝術、音樂、體育等科目。小學組設有感知肌能、自理等科目，中學組就有科技與生活科同職前訓練科。
基礎課程之上，學校為16歲以上學生安排「高中課程」。當中有「核心科目」、「選修科目」同「其他學習經歷」等範疇。擴闊學生知識層面，協助佢哋踏出社會嘅時能候順利轉銜成人生活，提高個人生活質素。其中，職前訓練有多元化嘅工作技能訓練，包括：清潔、汽車美容、桌面包裝、園藝、烘焙、辦公室庶務等。
匡智屯門晨輝學校

匡智屯門晨輝學校（英文：Hong Chi Morninghope School, Tuen Mun）係香港一間輕度智障特殊學校，位於新界屯門青麟路2號。

學校設施
課室、言語治療室、電腦室、多媒體輔助學習室、圖書館、音樂室、科技與生活室、視藝室、設計與科技室、學生活動中心、禮堂、多用途室、輔導室、家長資源中心。

小學
語文、數學、常識、英文、圖書館課、普通話、感知、自理、音樂、體育、電腦、視覺藝術、公民教育、成長教育和興趣小組。

初中
語文、數學、常識、英文、圖書館課、普通話、音樂、體育、視覺藝術、電腦、科技與生活、設計與科技、公民教育、成長教育、職業生涯規劃課程（餐飲/房務/美容/理髮/園藝/庶務）。

高中課程
核心科目：語文﹙包括圖書館課﹚、數學、公民與社會發展
選修科目：體育、視覺藝術、資訊及通訊科技、科技與生活
其他學習經歷：公民教育、視覺藝術、音樂、體育、英文、普通話、職業規劃課程（餐飲及酒店/美容/理髮/園藝/庶務）。
匡智獅子會晨崗學校

匡智獅子會晨崗學校（英文：Hong Chi Lions Morninghill School）係香港一間輕度智障特殊學校，位於香港島跑馬地藍塘道159號。

學校設施
課室、家政室、電腦室、音樂室、言語治療室、陶藝室、設計與科技室、護理室、圖書室、自閉症兒童輔導教學室、多用途室、獨立生活技能室等，還有操場、禮堂、小賣亭、攀石牆、遊樂設施。

基礎教育
核心科：語文、數學、常識、通識教育/獨立生活
選修科：獨立生活技能、思維訓練、實用英語、資訊科技、體育、音樂、視覺藝術、家政、設計與科技、感知、德育及公民教育。

高中課程
核心科：語文、數學、公民與社會發展
選修科：科技與生活、設計與應用科技、資訊及通訊科技、音樂、視覺藝術、體育、其他學習經歷。
匡智元朗晨樂學校

匡智元朗晨樂學校（英文：Hong Chi Morningjoy School, Yuen Long）係香港一間中度智障特殊學校，位於新界元朗體育路11號。

學校設施
課室、禮堂、花園、遊樂場、籃球場、雨天操場、學生活動中心、多用途活動室、電腦室、電腦輔導教學室、音樂室、圖書館、資源室、展翅坊、家政室、自閉症學童輔導教學室、視覺藝術室、多感官訓練室、言語治療室、醫療中心、綠化天地（溫室）、香草園、飯堂、廚房（供應全校學生午膳同宿生膳食）、家長資源室、會議室。

開設科目
語文、常識、數學、感知、生活教育、視覺藝術、音樂、體育、圖書、資訊科技、言語治療、職業治療、多元化輔導、自閉症資源輔導教學。
匡智松嶺第二校

匡智松嶺第二校（英文：Hong Chi Pinehill No.2 School）係香港一間嚴重智障特殊學校，位於新界大埔南坑頌雅路松嶺村。

學校設施
復康治療室、玩具圖書館、遊樂場、綠茵感知徑、泳池。

開設科目
常識、自理、語文、數學、體育、音樂、視覺藝術、科技與生活、資訊及通訊科技。
匡智張玉瓊晨輝學校

匡智張玉瓊晨輝學校（英文：Hong Chi Winifred Mary Cheung Morninghope School）係香港一間輕中度智障特殊學校，位於新界葵涌荔景山路220號。之前係葵芳晨曦學校，由於葵芳邨重建，所以1989年遷校，有位張玉瓊女士捐錢興建名為張玉瓊晨輝學校

學校設施
課室、禮堂、遊戲室、操場、圖書館、資訊科技學習室、電腦室、視覺藝術室、音樂室、家政室、設計與科技室、感覺統合室暨綜合活動室、多感官室、自閉症學童輔導室、言語治療室、職業治療室、學習輔導室、寧緒室、家長資源室、校園電視台拍攝室及控制室。

小學
P1B-P6B：溝通技能、中文、英文、數學、常識、生活技能、視覺藝術、音樂、體育、興趣、電腦。

初中
S1B-S3B：中文、英文、數學、常識、視覺藝術、音樂、體育、興趣、電腦、自理/心智教育、獨立生活技能、設計與科技、家政/科技與生活。
匡智松嶺學校

匡智松嶺學校（英文：Hong Chi Pinehill School）係香港一間中度智障特殊學校，位於新界大埔南坑大埔市地段第34號。

學校設施
課室、家政室、設計與工藝室、美勞室、音樂室、健康資源中心、多用途場地、電腦室、電腦輔導教學室、資源室、學生圖書館、玩具圖書館、多重感官室、輔導室、言語治療室、醫療室、會議室、會客室、家長資源中心、社工室、學生活動室、有蓋操場、遊樂場、籃球場、小賣部、攀石牆、禮堂。

小學
語文、數學、常識、自理、感知、視覺藝術、音樂、體育、電腦輔導教學、班主任課。

初中
語文、數學、常識、自理、科技與生活、實用技能、視覺藝術、體育、音樂、電腦輔導教學、班主任課。

高中
通識教育/獨立生活、語文、數學；選修科：資訊及通訊科技、科技與生活、其他學習經歷。
伊芙蓮·納爾遜

伊芙蓮·瑪烏·納爾遜（英文：Evelyn Merle Nelson；1943年11月25號—1987年8月1號）係加拿大一位數學家，佢嘅成就主要在於泛代數以及泛代數喺理論電腦科學上嘅應用。加拿大數學學會頒發畀傑出女數學家嘅古理格－納爾遜獎，就係用伊芙蓮·納爾遜同另一位女數學家車茨莉亞·古理格個名來命名嘅。
伊能靜

伊能靜（粵拼：ji1 nang4 zing6；英文：Annie Yi；1968年3月4號—）係一個臺灣女歌手、女演員，原名吳靜怡（粵拼：ng4 zing6 ji4），祖籍山東，喺臺北出世，佢阿媽係臺灣群星會藝人藍茜，筆名達客。

簡介
伊能靜嘅阿爸同阿媽離咗婚之後，佢細個時候便同家姐喺香港居住。後尾阿媽再婚嫁畀日本人伊能祥光跟伊能姓，改名伊能靜江（日文：伊能静江）。佢幾年之後又同阿媽去咗東京，18歲嗰陣就返去臺灣做藝人。

演出經歷
伊能靜早前係歌手出身，佢喺流行樂壇之中亦都有唔同程度嘅變化。1995年，佢開始擔演臺灣導演侯孝賢嘅電影《好男好女》、《南國再見，南國》同埋《海上花》。跟住又演出咗英國導演Peter Greenaway（英文：Peter Greenaway）嘅《八又二分之一女人（英文：8½ Women）》，仲連續四度入圍法國康城影展，1997年之後前往中國內地發展；1999年，伊能靜響臺灣播出嘅電視劇《人間四月天》中擔演陸小曼。

私人生活
伊能靜18歲嗰時，即以同臺灣男藝人庾澄慶相識。跟住相戀多年之後，兩人響2000年嘅情人節當日低調拉埋天窗。2002年3月16號，佢個仔喺美國出世。到咗2008年，伊能靜畀大陸記者影到同臺灣男星黃維德兩人手拖手嘅相片。2009年3月20號，庾澄慶公開結束咗九年嘅婚姻，兩人宣告離婚。
2014年5月，伊能靜開始同中國大陸男藝人秦昊交往，同年7月便已接受男方嘅求婚。2015年3月21號，兩人喺泰國布吉府舉辦婚禮。2016年6月28號，佢個女響美國出世，花名米粒。
伊茲密特

伊茲密特（土耳其文：İzmit）係土耳其嘅一座城，喺土耳其西北部，人口30萬。
伊羅戈

伊羅戈（英文：Ilocos）係菲律賓其中一個大區，喺呂宋島，下轄4個省，首府聖費爾南多。
伊美利安奴沙拿

伊美利安奴·魯爾·沙拿·泰法路（西班牙文：Emiliano Raúl Sala Taffarel，1990年10月31號—2019年1月21號）係已故阿根廷職業足球員，司職前鋒。
伊芝迪

伊芝迪（葡文：Nuno Viriato Tavares de Melo Egídio，1922年2月18號—2011年12月7號），葡萄牙軍人、政治人。第123任澳門總督。
佢喺托馬爾出世。1940年加入葡萄牙陸軍，成為步兵。曾參加葡萄牙殖民地戰爭，鎮壓安哥拉嘅獨立運動。1979年至1981年擔任澳門總督。1981年被調回國內，擔任葡萄牙武裝部隊參謀部將軍直到1984年。
伊芬鶴健

伊芬鶴健（英文：Ethan Green Hawke，1970年11月6號—）係美國一個男電影演員、電影導演、編劇、作家、舞台劇演員、電視演員、戲劇導演，1985年出道。
伊織萌

伊織萌（日文：伊織 もえ／いおり もえ Iori Moe */?，1993年1月24號—）出生日本千葉縣，係當地一位cosplayer、寫真偶像、廣播電台主持人，身高161公分，三圍90 - 58 - 90 cm（H罩杯）。嗜好有裁縫、插花、茶道，飛盤狗競技、露營，而且在學中文。

簡歷
佢由cosplay開始，目前活躍於凹版寫真、電台主持人等各個領域。各個國家或地區嘅主要SNS追隨者人數超過200萬，不僅係日本，甚至海外嘅活動中吸引咗幾千名粉絲參與，有稱為「世界上最強大嘅cosplayer」。
有一個阿哥同一個細佬。日本知名八卦雜誌「週刊文春」話佢有男友，伊織萌承認雙方已交往十年。
2021年4月1號，加入PPE事务所（日文：PPエンタープライズ），於2023年8月末退出並返去個人經營嘅事務所。
伊芙莉亞

伊芙莉亞（粵音：ji1 fu4 lei6 aa3，Ivrea）係喺意大利嘅一個市鎮，面積加埋有30.19平方公里，喺2018年畀聯合國教科文組織列入世界遺產。
上海白菜

小棠菜，又叫上海青、蘇州青、青江菜、青薑菜、上海白菜、青梗白菜、青江白菜、湯匙菜，係上海一带嘅華東地區最常見嘅小白菜耐熱品種。長江同浙江一帶又叫「青菜」或「小青菜」。亦常出現係粵菜裏面。

食用方式
佢嘅莖同葉都可以食。
嫩莖通常浸喺香料裏面。喺各種菜式裏面多數會保持佢原有嘅鮮嫩青綠色。
相對於其他以炒食爲主嘅青菜，上海青以蒸同煮嘅方式比較多，蠔油、豆瓣醬、生抽係常用嘅輔料。
上海科技大學

上海科技大學，簡稱上科大，係上海一間公立大學，主校區喺浦東新區張江高科技園區中區。